เทศบาลเมืองชุมเห็ด

เทศบาลเมืองชุมเห็ด เป็นเทศบาลเมืองแห่งหนึ่งในจังหวัดบุรีรัมย์ อยู่ทางด้านทิศเหนือของอำเภอเมืองบุรีรัมย์ ได้ยกฐานะขึ้นเป็นเทศบาลเมืองเมื่อในช่วงกลางปี พ.ศ. 2555 โดยมีลักษณะเป็นเมืองปริมณฑลที่รองรับการขยายตัวของเทศบาลนครบุรีรัมย์ในปัจจุบัน เมืองชุมเห็ด กลายเป็นชุมชนขนาดใหญ่ที่มีประชากรอาศัยอยู่เป็นจำนวนมากแห่งหนึ่งของจังหวัดบุรีรัมย์
เทศบาลเมืองชุมเห็ดได้รับการยกฐานะจากองค์การบริหารส่วนตำบลชุมเห็ดเป็นเทศบาลเมืองชุมเห็ดในวันที่ 24 สิงหาคม พ.ศ. 2555

**ภูมิศาสตร์**

**ลักษณะที่ตั้ง**
ลักษณะภูมิประเทศโดยทั่วไปมีลักษณะพื้นที่เป็นที่ราบสูงโดยอยู่สูงกว่าระดับน้ำทะเลประมาณ 150 – 180 เมตร  สภาพพื้นที่ส่วนใหญ่ใช้ประโยชน์ทางด้านเกษตรกรรมตั้งอยู่ห่างจากที่ว่าการอำเภอเมืองบุรีรัมย์ ไปทางทิศเหนือประมาณ 3 กิโลเมตร มีพื้นที่ประมาณ 46 ตารางกิโลเมตร หรือ 28,750 ไร่ โดยมีที่ทำการตั้งอยู่ห่างจากที่ว่าการอำเภอระยะทางประมาณ 9 กิโลเมตร

**ลักษณะทรัพยากรธรรมชาติ**
สภาพดินส่วนใหญ่เป็นดินชุดร้อยเอ็ด ดินบางส่วนเป็นดินชุดโคราช และดินชุดสตึก 
ตำบลชุมเห็ดไม่มีแหล่งน้ำตามธรรมชาติขนาดใหญ่ ต้องอาศัยแหล่งน้ำที่สร้างขึ้น แหล่งน้ำใต้ดิน และน้ำจากลำห้วย ทั้ง 4 สาย ได้แก่
# ลำห้วยโกรกขี้หนู ไหลผ่าน หมู่ที่ 3,8,10,14,20,21
# ลำห้วยชุมเห็ด  ไหลผ่าน หมู่ที่ 2,4,7,9,10,11,16,17,19
# ลำห้วยชุมแสง ไหลผ่าน หมู่ที่ 5,9,15
# ลำห้วยลุง ไหลผ่าน หมู่ที่ 3,4,5,11,15,17

**ลักษณะสภาพแวดล้อม**
พื้นที่เทศบาลเมืองชุมเห็ด มีลักษณะผสมผสานระหว่างสภาพสังคมเมืองและชนบทประกอบกับมีพื้นที่ติดกับเขตเทศบาลนครบุรีรัมย์ จึงมีความเจริญเติบโตและการขยายตัวทางเศรษฐกิจในอัตราสูง ซึ่งความเจริญเติบโตดังกล่าวหากไม่มีมาตรการควบคุมที่ถูกต้องย่อมจะส่งผลกระทบต่อคุณภาพชีวิตของประชาชนได้

**โครงสร้างพื้นฐาน**

**การคมนาคม**
การคมนาคมติดต่อระหว่างตำบลและหมู่บ้านใช้การคมนาคมทางบกโดยทางรถยนต์เป็นหลักในการติดต่อและขนส่งผลิตผลทางการเกษตร โดยมีเส้นทางที่สำคัญ ดังนี้- ทางหลวงแผ่นดินหมายเลข 219 เชื่อมการคมนาคมระหว่างตำบลชุมเห็ด ตำบลบ้านยาง ตำบลอิสาณ ตำบลบัวทอง ตำบลเสม็ด ตำบลสะแกซำ อำเภอเมืองบุรีรัมย์ จังหวัดบุรีรัมย์- ทางหลวงแผ่นดินหมายเลข 2074 เชื่อมการคมนาคมระหว่างตำบลชุมเห็ด ตำบลกลันทา ตำบลถลุงเหล็ก อำเภอเมืองบุรีรัมย์ จังหวัดบุรีรัมย์- ทางหลวงแผ่นดินหมายเลข 2151 เชื่อมการคมนาคมระหว่างตำบลชุมเห็ด ตำบลอิสาณ ตำบลหนองตาด อำเภอเมืองบุรีรัมย์ จังหวัดบุรีรัมย์

**โทรคมนาคม**
แม้การให้บริการโทรศัพท์พื้นฐานยังไม่ทั่วถึงแต่จากการที่ประชาชนใช้โทรศัพท์เคลื่อนที่กันอย่างแพร่หลาย และเครือข่ายครอบคลุมพื้นที่ทั้งตำบล ทำให้การติดต่อสื่อสารทางโทรศัพท์ เป็นไปอย่างสะดวกรวดเร็ว

**การไฟฟ้า**
อยู่ใกล้ตัวเมืองและมีสำนักงานการไฟฟ้าส่วนภูมิภาคจังหวัดบุรีรัมย์ตั้งอยู่ในพื้นที่ทำให้สามารถให้บริการไฟฟ้าได้ครอบคลุมแทบทุกหลังคาเรือน

**ด้านสาธารณสุข**
 โรงพยาบาลเอกชน 1 แห่ง คือ โรงพยาบาลบุรีรัมย์ ราม ตั้งอยู่หมู่ที่ 2 บ้านมะค่า ตำบลชุมเห็ด อำเภอเมืองบุรีรัมย์ จังหวัดบุรีรัมย์- ศูนย์บริการสาธารณสุข 1 แห่ง คือ ศูนย์สุขภาพชุมชนโกรกขี้หนู ตั้งอยู่หมู่ที่ 3 บ้านโกรกขี้หนู ตำบลชุมเห็ด อำเภอเมืองบุรีรัมย์ จังหวัดบุรีรัมย์

**ด้านการศึกษา**
ไฟล์:Marie Anusorn School - โรงเรียนมารีย์อนุสรณ์ บุรีรัมย์ img 02.jpg|200px|thumb|โรงเรียนมารีย์อนุสรณ์ เป็นโรงเรียนเอกชนคาทอลิกที่ตั้งอยู่ในเขตเทศบาล
สถานศึกษา จำนวน  8 แห่ง ประกอบด้วย - โรงเรียนกนกศิลป์พิทยาคม ตั้งอยู่หมู่ที่ 19 บ้านเมืองใหม่- โรงเรียนไตรภูมิวิทยา ตั้งอยู่หมู่ที่ 2 บ้านมะค่า - โรงเรียนบ้านโกรกขี้หนู ตั้งอยู่หมู่ที่ 3 บ้านโกรกขี้หนู - โรงเรียนสามัคคีมีชัยวิทยา ตั้งอยู่หมู่ที่ 5 บ้านหนองไผ่น้อย - โรงเรียนบ้านหนองไผ่ใหญ่ ตั้งอยู่หมู่ที่ 6 บ้านหนองไผ่ใหญ่ - โรงเรียนบ้านหนองตราดน้อย ตั้งอยู่หมู่ที่ 10 บ้านหนองตราดน้อย - โรงเรียนบ้านตราดหนองพลวง ตั้งอยู่หมู่ที่ 19 บ้านเมืองใหม่- โรงเรียนมารีย์อนุสรณ์ ตั้งอยู่หมู่ที่ 13 บ้านยายอ่อน- โรงเรียนสารสาสน์วิเทศบุรีรัมย์ ตั้งอยู่หมู่ที่ 5 บ้านหนองไผ่น้อย

**เศรษฐกิจ**
ราษฎรส่วนใหญ่ประมาณร้อยละ 70 ประกอบอาชีพเกษตรกรรมทำนาข้าว แต่โดยศักยภาพด้านพื้นที่ที่อยู่ชานเมืองติดต่อกับเขตเทศบาลนครบุรีรัมย์ ซึ่งเป็นศูนย์กลางความเจริญของจังหวัดทำให้การขยายตัวด้านอุตสาหกรรม พาณิชยกรรมและการบริการเป็นไปอย่างรวดเร็ว- ด้านการอุตสาหกรรม มีโรงงานอุตสาหกรรมที่สำคัญหลายแห่ง อาทิเช่น โรงงานตัดเย็บเสื้อผ้า, โรงงานยาสูบ, โรงงานทำคอนกรีต, โรงงานผลิตน้ำดื่ม และโรงงานผลิตไอศกรีม เป็นต้น- ด้านพาณิชย์ มีการประกอบกิจการด้านการพาณิชยกรรมและการบริการจำนวนมาก อาทิเช่น โรงพยาบาลเอกชนบุรีรัมย์, ธุรกิจบ้านจัดสรร, ธุรกิจโรงแรมที่พัก, ภัตตาคาร, ร้านอาหาร และสถานีบริการน้ำมัน เป็นต้น- ด้านเกษตร ปัจจุบันราษฎรส่วนใหญ่ยังคงประกอบอาชีพเกษตรกรรม ได้แก่ การทำนาข้าว แต่พื้นที่บางส่วนได้ทดแทนโดยภาคอุตสาหกรรม และธุรกิจที่พักอาศัย เช่น โรงงานผลิตน้ำดื่ม และบ้านจัดสรร เป็นต้น

**ประชากรและการปกครอง**
เทศบาลเมืองชุมเห็ด มีประชากรตามสำเนาทะเบียนบ้านทั้งสิ้น 20,193 คน แยกเป็นชาย 9,979 คน หญิง 10214 คน จำนวน 6,611 หลังคาเรือน 
ประกอบด้วย 22 หมู่บ้าน ได้แก่- หมู่ที่ 1 บ้านรังกา- หมู่ที่ 2 บ้านมะค่า- หมู่ที่ 3 บ้านโกรกขี้หนู- หมู่ที่ 4 บ้านตราดตรวน- หมู่ที่ 5 บ้านหนองไผ่น้อย- หมู่ที่ 6 บ้านหนองไผ่ใหญ่- หมู่ที่ 7 บ้านเล็บเหยี่ยว- หมู่ที่ 8 บ้านหนองม่วง- หมู่ที่ 9 บ้านกุง- หมู่ที่ 10 บ้านหนองตราดน้อย- หมู่ที่ 11 บ้านชุมเห็ด- หมู่ที่ 12 บ้านโคกเพ็ก- หมู่ที่ 13 บ้านยายอ่อน- หมู่ที่ 14 บ้านหนองถนน- หมู่ที่ 15 บ้านสระขี้ตุ่น- หมู่ที่ 16 บ้านฟันปลา- หมู่ที่ 17 บ้านชุมทอง- หมู่ที่ 18 บ้านหมื่นพิทักษ์- หมู่ที่ 19 บ้านเมืองใหม่- หมู่ที่ 20 บ้านโกรกขี้หนูใหม่- หมู่ที่ 21 บ้านหนองไทรงาม- หมู่ที่ 22 บ้านพรหมนิมิต

**ด้านการศาสนาและวัฒนธรรม**
ราษฎรส่วนใหญ่ร้อยละ  95 นับถือศาสนาพุทธ ร้อยละ 4 นับถือศาสนาคริสต์ และศาสนาอื่นร้อยละ 1 มีศาสนสถานที่สำคัญ ดังนี้- วัด จำนวน 4 แห่ง ได้แก่ วัดไตรภูมิวนาราม, วัดโกรกขี้หนู, วัดหนองไผ่น้อย และวัดหนองตราดน้อย- สำนักสงฆ์ จำนวน 3 แห่ง ได้แก่ สำนักสงฆ์รุ่งอรุณ, สำนักสงฆ์หนองไผ่ใหญ่ และสำนักสงฆ์หนองม่วง- โบสถ์คริสตจักร ตั้งอยู่หมู่ที่ 18 บ้านหมื่นพิทักษ์

**อ้างอิง**
 ข้อมูลสรุปประชากรในตำบลชุมเห็ด อำเภอเมืองบุรีรัมย์ จังหวัดบุรีรัมย์ พ.ศ. 2555 รวบรวมโดยกรมส่งเสริมการปกครอง กระทรวงมหาดไทย เข้าถึงออนไลน์ทาง http://stat.bora.dopa.go.th/xstat/p5431_01.html

**แหล่งข้อมูลอื่น**
  เว็บไซต์ทางการเทศบาลเมืองชุมเห็ด date=2013-08-29 
ชุมเห็ด
ชุมเห็ด